Politiets bombegruppe

Politiets bombegruppe er en avdeling i Oslo politidistrikt, og inngår i politiets nasjonale bistandsressurser ved siden av Beredskapstroppen, Krise- og gisselforhandlertjenesten og Politihelikoptertjenesten.

Bombetjenestens bombeteknikere benytter taktikker og teknikker tilpasset sine primære oppdrag. Oppgavene skal løses proaktivt og reaktivt, og spenner fra søk til rådgivning, fjerning og destruksjon av eksplosiver knyttet til kriminalitet eller terrorrelaterte hendelser.

Oppgaver 
Avdelingen har over 200 oppdrag i året innenfor fordelt på følgende hovedområder:
 Identifisere, klarere og fjerne mistenkelige funn av for eksempel eksplosiver og CBRNE-kilder
 Støtte Beredskapstroppen i operasjoner
 Trusselvurdering, rådgivning og søk
 Planlegge og gjennomføre søk i forbindelse med statsbesøk og tilsvarende arrangementer

Utdanning 
Politihøgskolen tilbyr utdanning for å kunne tjenestegjøre ved Bombetjenesten. Utdanningen gir 30 studiepoeng. Denne utdanningen kvalifiserer for generell tjeneste ved Bombetjenesten.

Det kreves ytterligere videreutdanning og sertifisering som EOD-tekniker, for å bli godkjent EOD-operatør og klar for operativ tjeneste ved bombetjenesten. Denne delen av videreutdanningen forvaltes av Bombetjenesten. Operatørene kan etter dette spesialisere seg videre.

Referanser

Norsk politi
Bomber